钦定古今图书集成/明伦汇编/氏族典/第411卷 > 《廖用贤尚友录》 > 杜慧度
## 钦定古今图书集成/明伦汇编/氏族典/第411卷 > 《廖用贤尚友录》 > 杜慧度

按《宋书杜慧度传》：“慧度，交阯朱䳒人也。本属京兆。曾
祖元，为宁浦太守，遂居交阯。父瑗，字道言，为交阯太
守，龙骧将军，义熙六年卒。慧度，瑗第五子也。初为州
主簿，迁九真太守。瑗卒，推行州府事。七年，除使持节，
督交州诸军事。其年春，卢循袭破合浦，径向交州。慧
度悉出宗族私财以充劝赏。弟交阯太守慧期，九真”
太守章民，并督率水步军合战，斩循及父嘏，并循二
子传首京邑。封慧度龙编县侯。高祖践阼，进号辅国
将军。其年，南讨林邑，林邑乞降，由是奸盗不起，道不
拾遗。少帝景平元年卒。长子弘文继父为刺史，亦以
宽和得众。太祖元嘉四年卒。